**Իլիասու Շիլլա Ալհասան** (անգլ.՝ Illiasu Shilla Alhassan, հոկտեմբերի 26, 1982(1982-10-26), Տեմա, Մեծ Աքրա, Գանա), գանացի ֆուտբոլիստ, նախկին պաշտպան։ Հանդսես է եկել Գանայի ազգային հավաքականի կազմում։

Ակումբային կարիերա
------------------

Ֆուտբոլով սկսել է զբաղվել 7 տարեկանից, Տամալեի ակադեմիայում։ Խաղացողի պրոֆեսիոնալ կարիերան սկսվել է 2002 թվականին՝ Գանայի բարձրագույն լիգայի առաջնությունում հանդես եկող «Քինգ Ֆեյսալ Բեյբս» ակումբում, իսկ հետո համալրել է «Ասանտե Կոտոկո» ակումբի շարքերը, վերջինիս հետ էլ արժանացել է երկրի չեմպիոնի տիտղոսին։

2006 թվականին Գերմանիայում կայացած աշխարհի առաջնությանը մասնակցելուց հետո, խաղացողի ծառայություններով սկսեցին հետաքրքվել բազում եվրոպական ակումբներ, որոնցից էին անգլիական «Արսենալը», «Բլաքբըրնը», ֆրանսիական «Լիոնը» և հունական «Օլիմպիակոսը»։ Այդ ակումբներում բուժզննում անցելուց հետո նա տեղափոխվեց Ռուսաստան։

Առավել շահավետ պայմաններ առաջարկեց Ռամենսկոյեի «Սատուռնը», ուր նա տեղափոխվել է 2006 թվականին։ Մինչև 2008 թվականը հանդես է եկել «Սատուռնի» կազմում։ 2008 թվականին ծանր վնասվածք է ստացել և տեղափոխվել է Գերմանիա՝ վիրահատվելու։ Վերականգնումը տեղի է ունեցել հայրենի Գանայում, ուր տեղափոխվել է վիրահատությունից հետո։ Որոշ ժամանակ անց առաջարկ է ստացել Գանայի բարձրագույն առաջնությունում հանդես եկող «Ռեալ Տամալե Յունայթեդից»։

2011 թվականի սկզբին պայամանագիր է կնքել այդ ակումբի հետ։ Կես մրցաշրջան խաղալուց հետո, իր գործակալի խորհրդով, ամառային տրանսֆերային պատուհանի ընթացքում փոխել է ակումբային գրանցումը՝ համլրելով Դիլիջանի «Իմպուլս» ակումբի շարքերը։ Վերջինիս հետ կնքած պայմանագիրը վավեր էր մինչև մրցաշրջանի ավարտը։

Ելույթների վիճակագրություն
--------------------------

*Տվյալները 2012 թվականի դեկտեմբերի 12-ի դրությամբ*

| Ակումբ | Մրցաշրջան | Առաջնություն | Գավաթներ | Եվրոգավաթներ | Ընդհամենը |
| --- | --- | --- | --- | --- | --- |
| Հանդիպումներ | Գոլեր | Հանդիպումներ | Գոլեր | Հանդիպումներ | Գոլեր | Հանդիպումներ | Գոլեր |
| **Իմպուլս** | 2011 | 13 | 1 | 2 | 0 | 0 | 0 | 15 | 1 |
| 2012/13 | 30 | 0 | 2 | 0 | 0 | 0 | 32 | 0 |
| Ընդհամենը | 43 | 1 | 4 | 0 | 0 | 0 | 47 | 1 |
| Կարիերայի ընթացքում | 43 | 1 | 4 | 0 | 0 | 0 | 47 | 1 |
|

Կարիերան հավաքականում
---------------------

«Ասանտե Կոտոկոյում» հանդես գալու ընթացքում առաջին անգամ հրավիրվել է ազգային հավաքական։ Այդ ընթացքում ազգային հավաքականը գլխավորում էր սերբ մասնագետ Ռատոմիր Դույկովիչը։ Նորամուտը հավաքականի կազմում նշել է 2006 թվականին ԱՖրիկյան ազգերի գավաթի շրջանակներում Զիմբաբվեի հավաքականի դեմ կայացած հանդիպման ժամանակ։ Շիլլան իր խաղով արժանացել է Դույկովիչի ուշադրությանը և որպես հետևանք հրավիրվել ազգային հավաքական՝ 2006 թվականին Գերմանիայում կայանալիք աշխարհի առաջնությանը մասնակցելու համար։ Ֆուտբոլիստի համար հիշարժան է դարձել Չեխիայի հավաքականի դեմ հանդիպումը, որի ժամանակ Գանան 2։ 0 հաշվով հաղթանակ է տարել։

Նվաճումներ
----------

* Գանա **«Ասանտե Կոտոկո»**
	+ **Գանայի չեմպիոն․** 2005
	+ **Գանայի առաջնության** արծաթե մեդալակիր․ 2004/05
	+ **Գանայի առաջնության** բրոնզե մեդալակիր․ 2000, 2003
* Հայաստան **«Իմպուլս»**
	+ **Հայաստանի գավաթի** եզրափակչի մասնակից․ 2011/12
* Գանա **Գանայի հավաքական**
	+ **Աֆրիկյան ազգերի գավաթի** բրոնզե մեդալակիր․ 2008

Անձնական կյանք
--------------

Ամուսնացած է, ունի երկու երեխա։ Ունի երկու քույր և երկու եղբայր։ Տիրապետում է անգլերենին և ռուսերենին։

Հետաքրքրություններ և նախասիրություններ
--------------------------------------

Սիրելի առաջնությունը իսպանական Պրիմերան է, թիմը՝ Լոնդոնի Արսենալը, ֆուտբոլիստը՝ կամերունցի Սամուել Էտո'Օն, մարզիչը՝ Ժոզե Մոուրինյոն, հավաքականը՝ Իսպանիան։

Սիրում է լսել Սելին Դիոնի երգերը, զբաղվել համակարգչով, դիտել CNN հեռուստաալիքը, ճաշակել համեղ ուտեստներ, խաղալ սեղանի թենիս։

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. 1 2 3 4 5 6  «Илиасу Алхасан: «Импульс» в чемпионате Ганы мог бы бороться за 3-8 места» (ռուսերեն). Armfootball.com. 06.08.2011. Արխիվացված է օրիգինալից 2012 թ․ մարտի 17-ին. Վերցված է 06.08.2011-ին.
4. ↑  ««Импульс» заключил контракт с Илиасу Шилой» (ռուսերեն). Armsport.com. 24.6.2011. Արխիվացված է օրիգինալից 2011 թ․ հունիսի 30-ին. Վերցված է 24.6.2011-ին.

Արտաքին հղումներ
----------------

* Անձնական էջը footballdatabase.eu-ում(անգլ.)
* Ֆուտբոլիստի էջը *soccerway.com* կայքում(անգլ.)
* Վիճակագրությունը *National Football Teams* կայքում(անգլ.)

* Անձնական էջը ՀՖՖ-ի կայքում(ռուս.)
* Անձնական էջը «Սատուռն» ՖԱ-ի պաշտոնական կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · National Football Teams.com · Soccerway · Transfermarkt (խաղացող) · ՖԻՖԱ |

 |